جۆردی ئالبا

**جۆردی ئالبا ڕامۆس** (؛ لەدایکبووی ٢١ی ئازاری ١٩٨٩) یاریزانێکی تۆپی پێی پیشەگەری ئیسپانییە کە وەک بەرگریکاری چەپ یاری بۆ یانەی تۆپی پێی بارسێلۆنای لا لیگا دەکات و کاپتنی ھەڵبژاردەی نەتەوەییی ئیسپانیایە. زۆرجار بە یەکێک لە باشترین بەرگریکارانی چەپی سەردەمی خۆی دادەنرێت.

جۆردی لە بارسێلۆنا دەستی بە پیشەی وەرزشی کردووە، بەڵام لەبەر بچووکی و لاوازی وازی لێ ھێنرا. دوای ئەوە پەیوەندی بە کۆرنێیا کرد، پاشان ڕووی لە ڤالێنسیا کرد. لە ٢٠١٢ گەڕایەوە بارسێلۆنا، کە لەگەڵیاندا شازدە دەستکەوتی گەورەی بەدەست ھێناوە، لەنێویاندا پێنج نازناوی لا لیگا، پێنج نازناوی جامی شای ئیسپانیا و یەک نازناوی خولی پاڵەوانەکانی ئەورووپا.

دوای ئەوەی لەسەر ئاستی لاوان ٢٣ یاری بردەوە و گۆڵێکی تۆمار کرد، جۆردی یەکەم یاریی خۆی بۆ تیمی یەکەمی ھەڵبژاردەی ئیسپانیا لە ٢٠١١ ئەنجام دا، ئەندامێکی دانەبڕاو و پێویستی ئەو تیمە بوو کە یۆرۆی ٢٠١٢ی بردەوە، و ھەروەھا لە جامی جیھانیی فیفای ٢٠١٤، ٢٠١٨، و ٢٠٢٢، و لە جامی نەتەوەکانی ئەورووپای ٢٠١٦ و ٢٠٢٠، ئەندامی پێکھاتەی ھەڵبژاردەی ئیسپانیا بووە.

## پیشەی یانە
### ساڵانی سەرەتایی
جۆردی ئالبا ڕامۆس لە لۆسپیتالێد دی یۆبرێگات، بارسێلۆنا، کەتەلۆنیا لەدایک بووە. لە ڕیزی لاوانی بارسێلۆنا وەک ھێرشبەری چەپ دەستی بە پیشەی وەرزشی کردووە، بەڵام لە ٢٠٠٥ لەبەر بچووکی و لاوازی لە لایەن یانەکەوە وازی لێ ھێنرا. پاشان پەیوەندی بە یانەی کۆرنێیا کرد، و دوای نزیکەی دوو ساڵ، بە بڕی ٦ ھەزار یۆرۆ چوو بۆ ڤالێنسیا.

ئالبا وەرزی دواتر بە خواستن لە یانەی خیمناستیک تاراگۆنای سێگوندا دیڤیسیۆن یاریی کرد، و ٢٢ یاری بە شێوەی سەرەکی ئەنجام دا.

### ڤالێنسیا
دوای گەڕانەوەی بۆ *لۆس کێ*، ئالبا یەکەم یاریی خۆی لە لا لیگا لە ١٣ی ئەیلوولی ٢٠٠٩ ئەنجام دا، کە ٤–٢ لە ڕیال ڤالەدۆلیدیان بردەوە.

### بارسێلۆنا
لە ٢٨ی حوزەیرانی ٢٠١٢، جۆردی گرێبەستێکی پێنج ساڵەی لەگەڵ بارسێلۆنا بە بڕی ١٤ ملیۆن یۆرۆ واژوو کرد. یەکەم یاریی فەرمیی خۆی لە ١٩ی ئاب ئەنجام دا، لە یارییەکەی بەرانبەر ڕیال سۆسیداد کە بە ئەنجامی ٥–١ بردیانەوە، ٩٠ خولەک یاریی کرد.

لە ٩ی ئابی ٢٠٢١، جۆردی ئالبا وەک کاپتنی چوارەمی بارسێلۆنا ڕاگەیەندرا، دوای ئەوەی لیۆنێل مێسی یانە کەتەلۆنییەکەی بەجێ ھێشت.

## ئامارەکان
### یانە

### نێونەتەوەیی

## دەستکەوتەکان
**بارسێلۆنا**
* لا لیگا: ٢٠١٢–١٣، ٢٠١٤–١٥، ٢٠١٥–١٦، ٢٠١٧–١٨، ٢٠١٨–١٩
* جامی شای ئیسپانیا: ٢٠١٤–١٥، ٢٠١٥–١٦، ٢٠١٦–١٧، ٢٠١٧–١٨، ٢٠٢٠–٢١؛ دووەم: ٢٠١٣–١٤، ٢٠١٨–١٩
* جامی سووپەری ئیسپانیا: ٢٠١٣، ٢٠١٦، ٢٠١٨،  ٢٠٢٢–٢٣
* خولی پاڵەوانەکانی ئەورووپا: ٢٠١٤–١٥
* جامی جیھانیی یانەکانی فیفا: ٢٠١٥

**ئیسپانیا ژ٢٠**
* یارییەکانی دەریای ناوین: ٢٠٠٩

**ئیسپانیا**
* جامی نەتەوەکانی ئەورووپا: ٢٠١٢
* دووەمی جامی کۆنفێدراسیۆنەکانی فیفا: ٢٠١٣

**تاکەکەسی**
* تیمی پاڵەوانیەتیی جامی نەتەوەکانی ئەورووپا: ٢٠١٢
* تیمی وەرزی خولی پاڵەوانەکانی ئەورووپا: ٢٠١٤–١٥
* تیمی وەرزی لا لیگا: ٢٠١٤–١٥
* تیمی ساڵی ئی ئێس ئێم: ٢٠١٧–١٨، ٢٠١٨–١٩

## سەرچاوەکان

## بەستەرە دەرەکییەکان

* جۆردی ئالبا لە وێبگەی یانەی تۆپی پێی بارسێلۆنا

پۆل:لەدایکبووانی ١٩٨٩
پۆل:زیندووان
پۆل:یاریزانانی تۆپی پێی ئیسپانی
پۆل:یاریزانانی یانەی بارسێلۆنا
پۆل:یاریزانانی لا لیگا
پۆل:یاریزانانی جامی جیھانیی فیفای ٢٠١٨
پۆل:یاریزانانی جامی جیھانیی فیفای ٢٠٢٢
پۆل:یاریزانانی جامی جیھانیی فیفای ٢٠١٤
پۆل:یاریزانانی تۆپی پێ ئۆڵمپیکی ھاوینەی ٢٠١٢
پۆل:یاریزانانی جامی نەتەوەکانی ئەورووپا بۆ تۆپی پێی ٢٠١٢
پۆل:یاریزانانی جامی کیشوەرەکانی ٢٠١٣
پۆل:یاریزانانی ھەڵبژاردەی تۆپی پێی ئیسپانیا
پۆل:یاریزانانی پریمێرا کەتەلانا
پۆل:یاریزانانی سێگوندا دیڤیسیۆن
پۆل:یاریزانانی تێرسێرا دیڤیسیۆن
پۆل:یاریزانانی ڤالێنسیا مێستایا
پۆل:یاریزانانی یانەی تۆپی پێی ڤالێنسیا
پۆل:یاریزانانی جامی نەتەوەکانی ئەورووپای ٢٠١٦
پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی خیمناستیک دی تاراگۆنا
پۆل:بەرگریکارانی تۆپی پێ
پۆل:یاریزانانی یەکێتیی وەرزشیی کۆرنێیا
پۆل:یاریزانانی ھەڵبژاردەی تۆپی پێی کەتەلۆنیا
پۆل:یاریزانانی براوەی خولی پاڵەوانەکانی ئەورووپا